# Številka: 02305-13/2024/5

Datum: 27. 9. 2024

Republika Slovenija, Ministrstvo za infrastrukturo, Direkcija RS za infrastrukturo, Hajdrihova ul. 2a, Ljubljana (v nadaljevanju: upravljavec) v skladu z določbami Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18, v nadaljevanju: ZSPDSLS-1) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**TRETJO JAVNO DRAŽBO ZA PRODAJO OSEBNEGA VOZILA**

1. **Naziv in sedež upravljavca in organizatorja javne dražbe**

Republika Slovenija, Ministrstvo za infrastrukturo, Direkcija RS za infrastrukturo, Hajdrihova ul. 2a, 1000 Ljubljana (v nadaljevanju: upravljavec).

1. **Predmet javne dražbe:**

Osebno vozilo:

* Renault Megane grandtour 1,5/DCI;
* reg. oznaka LJ 80-UVK;
* letnik 2017;
* moč motorja 81 kw,
* delovna prostornina motorja 1461 ccm,
* prevoženih 218.878 km,
* datum prve registracije 21. 9. 2017,
* vozilo NI registrirano (registracija je potekla 21. 9. 2024),
* vrsta goriva dizel,
* srebrne,
* vozilo je redno servisirano,
* ni v garanciji,
* v lasti Direkcije RS za infrastrukturo.
1. **Izklicna cena:**

Izklicna cena za osebno vozilo znaša **8.900,00 EUR**.

Najnižji znesek višanja izklicne cene je 100,00 EUR.

1. **Način in rok plačila kupnine:**

Kupec poravna kupnino v roku 8 dni od datuma izstavitve računa, ki ga bo Direkcija RS za infrastrukturo izstavila po sklenitvi pogodbe, in sicer na račun številka 01100-6300109972, s sklicno številko, navedeno na računu.

Plačilo celotne kupnine v navedenem roku je bistvena sestavina pogodbe.

Pogodba in vozilo bosta kupcu predana po plačilu kupnine. Reklamacija kvalitete po prevzemu vozila ni možna.

1. **Varščina:**

Varščina za osebno vozilo v višini 10% od izklicne cene vozila znaša **890,00 EUR**.

Dražitelji morajo vplačati varščino najpozneje **dne, 22. 10. 2024 do 24. ure,** na račun s številko 01100-6300109972 in s sklicno številko na 18-24317-796800-720100.

V polje namen se vpiše podatek: LJ 80-UVK VARŠČINA

Varščina bo uspelemu dražitelju vračunana v kupnino, ostalim dražiteljem pa bo brez obresti vrnjena v roku 8 dni po opravljeni javni dražbi, na račun s katerega je bila plačana.

Direkcija RS za infrastrukturo zadrži varščino, če:

* se dražitelj javne dražbe ne udeleži ali ne udeleži v razpisanem terminu javne dražbe;
* se dražitelj udeleži javne dražbe, vendar ne pristopi k dražbi (ne želi kupiti premičnine niti po izklicni ceni),
* dražitelj v roku ne sklene prodajne pogodbe ali ne plača kupnine.
1. **Kraj in čas javne dražbe:**

Javna dražba bo potekala v prostorih Direkcije RS za infrastrukturo, na naslovu Hajdrihova 2a, 1000 Ljubljana, in sicer

**dne 28. 10. 2024 s pričetkom ob 9. 00 uri.**

Udeležba na javni dražbi po njenem začetku ni več mogoča, ne glede na izpolnjevanje pogojev za udeležbo. Javna dražba se začne ob navedeni uri s tem, ko predsednica komisije razglasi začetek javne dražbe in začetek pisanja zapisnika.

1. **Podrobnejši pogoji javne dražbe in ogled premičnine:**

Ponudniki lahko pridobijo dodatne informacije o premičnini, ki je predmet javne dražbe, vsak delovni dan med 9.00 in 12.00 uro na Direkciji Republike Slovenije za infrastrukturo, Hajdrihova ul. 2a, Ljubljana na tel. št. 01/478 80 81. Ogled vozila, ki je predmet javne dražbe, bo izveden dne, **8. 10. 2024 med 10.00 in 11.00 uro na lokaciji Hajdrihova ul. 2a, Ljubljana.**

**Pogoji za udeležbo na javni dražbi:**

* Na javni dražbi lahko sodelujejo pravne in fizične osebe, ki lahko v skladu s pravnim redom Republike Slovenije postanejo lastniki vozil v Republiki Sloveniji.
* Na javni dražbi kot dražitelji ne morejo sodelovati člani komisije ter z njimi povezane osebe.
* Plačilo varščine.
* Dražitelji pošljejo izpolnjen obrazec za prijavo na javno dražbo (priloga):
* priporočeno po pošti,
* ali ga prinesejo osebno na Ministrstvo za infrastrukturo, Direkcija RS za infrastrukturo, Hajdrihova ul. 2a, 1000 Ljubljana, v sprejemno pisarno št. 011,
* ali ga pošljejo elektronsko na naslov: gp.drsi@gov.si.

Direkcija RS za infrastrukturo mora obrazec za prijavo na javno dražbo prejeti **najkasneje do** **24.** **10. 2024 do 12. ure.** V primeru, da obrazec za prijavo pošljete po pošti mora biti na pisemski ovojnici obvezno navedeno: **Javna dražba za prodajo premičnine - osebno vozilo reg. oznaka LJ 80-UVK številka zadeve 02305-13/2024.**

Dražitelji, ki ne bodo izpolnjevali pogojev za pristop k javni dražbi, bodo po sklepu komisije, ki bo vodila javno dražbo, izločeni iz postopka.

1. **Pravila javne dražbe**

Javna dražba se opravi, če se je udeleži vsaj en dražitelj. Šteje se, da je javna dražba uspela, če vsaj en dražitelj ponudi ceno, ki je enaka izklicni vrednosti.

Dražitelj je vezan na svojo ponudbo, dokler ni podana višja ponudba. Na javni dražbi uspe tisti dražitelj, ki ponudi najvišjo ceno.

V primeru, da več dražiteljev hkrati ponudi izklicno vrednost ali enako ceno v katerem od nadaljnjih korakov dražbe, se šteje, da je najuspešnejši dražitelj tisti, za katerega je izkazano, da je prvi vplačal varščino.

Če nihče od udeležencev javne dražbe najvišje dosežene cene ne zviša pred tretjim izklicem, se šteje, da je sprejeta tista cena, ki je bila izklicana trikrat. Ko je cena izklicana trikrat, komisija, ki vodi javno dražbo, ugotovi, komu in po kakšni ceni je bil predmet javne dražbe prodan in najugodnejšega dražitelja pozove k podpisu pogodbe.

**Drugi pogoji prodaje premičnine:**

* Premičnina je naprodaj po načelu »videno-kupljeno«.
* Pogodba o nakupu vozila bo sklenjena v roku 15 dni po končani javni dražbi.

**Opozorilo:**

Ta objava ne zavezuje lastnika k sklenitvi prodajne pogodbe. Direkcije Republike Slovenije za infrastrukturo lahko vse do sklenitve pogodbe ustavi že začeti postopek brez obrazložitve in brez odškodninske odgovornosti. V roku 30 dni od izdaje sklepa o ustavitvi postopka je Direkcije RS za infrastrukturo dolžna dražiteljem vrniti vplačane varščine brez obresti.

Karmen Praprotnik

 v. d. direktorja